Jon Ramberg

Jon Ramberg (født 30. juni 1946) er en norsk diplomat og tidligere ambassadør til Aserbajdsjan og Georgia.Presentasjon, fra Norges ambassade i Baku. Arkivert 10. mai 2010 av Wayback Machine.

Ramberg er cand.mag. fra UiO med fagene historie, sosialantropologi og statsvitenskap. Han har arbeidet som journalist og har også vært ansatt i Direktoratet for utviklingssamarbeid før han i 1976 gikk over i utenrikstjenesten. Fra 2004 til 2005 studerte Ramberg ved NATO Defence College i Roma.

Ramberg var visekonsul i Kappstaden i Sør-Afrika 1978-1981 og var ambassadesekretær i Haag i Nederland 1981-1984. Han var chargé d'affaires i Islamabad i Pakistan fra 1987 til 1989. Deretter ledet han pressekontoret i Utenriksdepartementet 1990-1993. Han var ministerråd ved Norges ambassade i Bonn i Tyskland 1993-1997. Fra 1998 til 2004 arbeidet han i Utenriksdepartementets avdelingen for maritime saker, energisaker og polarsaker. Han har også arbeidet med Barentssamarbeidet.Aftenposten, morgenutgaven 30. juni 2006, del 2, s. 14. Han har også vært Utenriksdepartementets offentlighetskoordinator.75 års omtale i Aftenposten 30. juni 2021 

Ramberg ble i 2006 utnevnt til ambassadør i Aserbajdsjan«Offisielt fra statsråd 29. september 2006», Regjeringen. Lest 29. november 2015. og i 2007 også utnevnt til ambassadør i Georgia.«Offisielt fra statsråd 2. mars 2007», Regjeringen. Lest 29. november 2015.

Ramberg er ridder av 1. klasse av Den Kongelige Norske Fortjenstorden (2007).Årsberetning 2007, Det kongelige hoff, s. 45.

 Referanser 

Kategori:Norske ambassadører
Kategori:Norges ambassadører til Aserbajdsjan
Kategori:Norges ambassadører til Georgia
Kategori:Den Kongelige Norske Fortjenstorden
Kategori:Fødsler i 1946